o
Derek Prince
Orvot, lesket, köyhät ja sorretut Osa 2
On hyvä tietää jakeen tausta.
Kuningas Nebukadnessar oli nähnyt unen,
jossa kaadettiin suuri puu ja vain kanto jäi jäljelle.
Hän kysyi unen selitystä ystävältään ja neuvonantajaltaan Danielilta:
"Kuningas Nebudnessar, sinä olet se puu.
Ellet muutu, sinut kaadetaan".
Daniel antoi yksinkertaisen neuvon Nebukadnessarille:
"Miten voit välttyä tulevalta tuholta?". Dan 4: 27:
"Siksi, kuningas, olkoon tämä neuvoni sinulle mieluisa:
sovita syntisi tekemällä hyvää ja pahat tekosi olemalla vanhurskas."
Hepreaksi teksti on "sovita syntisi vanhurskaudella".
Kyse on parannuksenteosta. Se ei ole asteittainen
hidas prosessi vaan synnin "katkaiseminen" vanhurskaudella.
Ja teksti jatkuu:
"sovita pahat tekosi olemalla suopea köyhille".
Miten Nebukadnessar olisi voinut jatkaa onnellista elämäänsä?
Olemalla suopea köyhille, mutta hän ei toiminut niin.
Puu kaadettiin ja hän kärsi rangaistuksen,
joka unessa näytettiin.
Voisiko nyky-Amerikkakin lykätä tai välttää Jumalan tuomion
vanhurskaudella ja sovittaa pahat teot olemalla suopea köyhille?
Maamme on varakas. Meillä jokaisella on varaa olla antelias.
Kiitos Jumalan amerikkalaiset ovat olleet minulle anteliaita.
En puhu tarvitakseni enkä halutakseni jotain tai valittaakseni,
mutta minua huolestuttaa, että Amerikka on menossa kohti
tuomiota ja katastrofia, joilta voi välttyä
Danielin Nebukadnessarille neuvomalla tavalla:
"sovita syntisi tekemällä hyvää",
täysi muutos synnistä vanhurskauteen,
pimeydestä valoon ja olemalla suopea köyhille.
Onko mieleenne koskaan pälkähtänyt, että näin toimien
voisimme joko välttää tai lykätä Jumalan tuomiota USA:n yltä?
Sitä ei tee mikään poliittinen instituutio vaan me,
Kristuksen seurakunta, osoittamalla laupeutta köyhille.
Kerron omia kokemuksiani lopussa
ja sitten voitte haastaa minut, jos haluatte.
Siirtykäämme Uuteen Testamenttiin. On merkittävää,
ettei Jumalan vanhurskaus ole UT:ssa muuttunut piiruakaan.
Hän odottaa yhä täysin samoja tekoja kristityiltä
kuin Hän odotti patriarkkojen, Mooseksen lain ja
profeettojen aikoina.
Jumala lähetti edelläkävijän ennen Jeesusta - Johannes Kastajan -
valmistamaan tietä. Tietä valmistava sanoma oli
parannuksen teko synneistä.
Luk 3:9-11,
Johanneksen sanat aikalaisilleen:
"Nyt on jo kirves pantu puun juurelle.
Jokainen puu, joka ei tee hyvää hedelmää,
kaadetaan ja heitetään tuleen."
Riittääkö mielestänne ettei tee huonoa hedelmää?
Jumala vaatii hyvää hedelmää. Puu, joka ei tee hyvää hedelmää,
kaadetaan samoin kuin puu, joka tekee huonoja hedelmiä.
Jumala hyväksyy vain yhdenlaisen puun -
puun joka tekee hyvää hedelmää.
Johannes sanoi: "Nyt on jo kirves pantu puun juurelle ?"
Tiedättekö mitä sana "radikaali" tarkoittaa?
Se tulee latinan sanasta "radix", mikä tarkoittaa juurta.
Radikaali on jotain mikä liittyy juureen,
ja Johannes Kastajan sanoma oli radikaalia
Hän sanoi: "On katkaistava juuri ja
päästävä eroon puusta, joka ei tee hyvää hedelmää".
Kristinusko on radikaali uskonto.
Kaikki mikä ei ole radikaalia, ei ole kristillisyyttä.
Minulla oli etuoikeus julistaa joukolle, josta sittemmin tuli
"Jesus People" 1960-luvulla. Jos minun nuoruudessani olisi ollut
hippejä, olisin ollut hippi, mutta niitä ei silloin ollut,
joten olin hippi itsekseni.
Minä saatoin samaistua hippeihin ja ymmärtää heitä.
He protestoivat. He olivat tyytymättömiä yhteiskunnan tilaan.
He eivät osanneet ilmaista sitä eivätkä tienneet mitä tehdä,
mutta he eivät samaistuneet maalliseen kulttuuriin,
joka oli kovin materialistinen.
Jokaisessa nuoressa on halu johonkin oikeaan.
Minäkin koin samoin opiskelijana ja professorina Cambridgessä.
Olin hippi jo ennen hippejä. En tiennyt mihin samaistua.
Järkytin ja hämmästytin joitakin kertomalla,
että aioin kerätä omaisuuden ruletinpeluulla.
Minulla oli kimpassa ystäviä, jotka maksoivat minulle siitä,
että menin pelaamaan Cannesiin ja Monte Carloon,
jossa olin viikkoja.
Koska Monte Carlossa on lämmintä käytin kenkien sijasta sandaaleita
ja jostain syystä maalasin varpaankynteni punaisiksi.
Vaikea uskoa, mutta niin tein.
Olen kysynyt itseltäni miksi tein sen?
Mieleeni tulee nuori blondi nainen, joka värjää hiuksensa siniseksi.
Ei minulla ole mitään sitä vastaan, jos hän haluaa päänsä siniseksi.
Mutta miksi maalata varpaankynnet punaisiksi
tai hiuksensa sinisiksi?
Se on äänetön protesti, joka viestii, että yhteiskunnassa on
jotain päin mäntyä. Emme halua samaistua sellaiseen yhteiskuntaan.
Haluamme jotain erilaista. Siksi 1960-luvun sukupolvella oli
tuollaista Jumalan liikehdintää, koska he olivat radikaaleja.
Sanoin ystävilleni myöhemmin, kun heistä oli tullut kristittyjä:
"Ette ole läheskään riittävän radikaaleja.
Olitte radikaalimpia hippeinä kuin kristittyinä.
Hippeinä olisitte hypänneet autoon ja huristelleet Alaskaan
ajattelematta mitään. Nyt maksatte matkat ja
varaatte matkanvarren motellit etukäteen."
Minulla on hyviä nuoruuden ystäviä, jotka muistavat nuo ajat.
Olin heidän hengenheimolaisiaan en siksi, että olisin elänyt
samoin kuin he, mutta minua vaivasi sama perusongelma -
tyytymättömyys siihen, miten asiat ovat.
On oltava jotain parempaa. Tunnen sympatiaa heitä kohtaan.
He ovat hedelmällistä peltoa kylvää evankeliumia,
koska radikaali sanoma uppoaa heihin.
1960-luvulla heidän iskulauseensa oli "Sano niin kuin asia on!"
Kuka saarnaaja voisi sanoa sen paremmin?
Sanokaamme niin kuin asia on.
Siinä on yksi syy miksi Jumala siunasi Johannesta.
Samoin Jumala on siunannut minua, koska kerron niin kuin asia on.
Minua ei kiinnosta pelleillä uskonnolla.
Sain tarpeeksi uskonnosta ennen kuin minusta tuli kristitty.
Koulussa, ala-asteella ja Etonissa olimme kappelissa joka päivä.
Kappelikäyntejä kertyi aimo määrä.
Kun menin yliopistoon sanoin: "Kiitos Jumalan, nyt se on ohi.
Nyt voin alkaa oikean elämän".
Tein sitä sun tätä mikä ei ollut oikeaa elämää,
mutta sisälläni oli pyyntö: "Näyttäkää jotain todellista,
jotain mikä toimii. Ei vain puhetta, ei vain uskontoa.
Olemme kyllästyneet siihen."
Nykyinen sukupolvi sanoo samaa. Kiitos Jumalalle heistä!
He ovat hedelmällistä maata evankeliumille.
Heille on vietävä radikaali sanoma
ja on elettävä radikaalilla elämäntavalla.
Aamen! Hyvä, joku sanoi aamen.
Johannes Kastaja sanoi: "...Nyt on kirves pantu puun juurelle.
Jokainen puu, joka ei tee hyvää hedelmää, kaadetaan ja
heitetään tuleen.... Ihmiset kysyivät häneltä:
'Mitä meidän sitten tulee tehdä?'"
Kysyjät olivat tavallista kansaa. Johanneksen vastaus oli
hyvin yksinkertainen ja maanläheinen:
"Jolla on kaksi paitaa, antakoon toisen sille, jolla ei ole yhtään.
Jolla on ruokaa, tehköön samoin.'"
Se on vanhurskautta, joka tulee Jumalalta uskon kautta.
Se on UT:n sanoma. Se on parannuksen tekoa.
Jaa se, mitä sinulla on, niiden kanssa joilla ei ole.
Yksinkertaista.
Ei tarvitse olla teologi ymmärtääkseen tämän.
Ongelma on liian yksinkertainen. Päätös on sinun.
Seuraavaksi Luk 14:12-14.
Jeesus on aterialla erään fariseuksen kotona ja puhui näin:
"Sitten Jeesus sanoi talon isännälle:
'Kun järjestät päivälliset tai illalliset, älä kutsu ystäviäsi,
älä veljiäsi, sukulaisiasi äläkä rikkaita naapureita.
Hehän saattavat vuorostaan kutsua sinut, ja näin
sinä saat kaikesta palkan. Ei - kun sinä järjestät pidot,
kutsu köyhiä ja raajarikkoja, rampoja ja sokeita.'"
Teetkö sinä niin? Teenkö minä niin?
Tarkoittaako Jeesus sitä mitä Hän sanoo?
Hän jatkaa: "Autuas olet, kun aika tulee,
sillä he eivät pysty palkitsemaan sinua.
Sinä saat palkkasi silloin, kun vanhurskaat herätetään kuolleista."
Mitä teemmekin, josta saamme palkkamme nyt, ei palkita
vanhurskaiden ylösnousemuksessa.
Mitä teemmekin nyt, josta emme saa palkkaa,
se palkitaan ikuisuuden valuutalla vanhurskaiden ylösnousemuksessa.
Valmistellessani tätä esitystäni, ajattelin ehdottaa teille jotain.
Pidä päiväkirjaa siitä miten monta tuntia viikossa teet sellaista,
mikä palkitaan vanhurskaiden ylösnousemuksessa.
Ymmärrättekö tarkoitukseni? Suurimmasta osasta
siitä mitä teette, saatte palkkanne nyt.
Niistä ei palkita vanhurskaiden ylösnousemuksessa,
mutta mitä tahansa hyvää teettekin, josta ei makseta nyt,
palkitaan teille, ylistys Jumalalle,
ikuisuuden valuutalla vanhurskaiden ylösnousemuksessa.
Muistan, kun olin sotilaana Pohjois-Sudanissa,
joka on täysin muslimialuetta.
Maata hallinnoivat britit eivät sallineet lähetystyötä Sudanissa
välttääkseen ongelmia muslimien kanssa.
En ollut lähetyssaarnaaja vaan sotilas ja
asemapaikkani oli Jebate, jossa oli pieni
italialaisten sotavankien sairaala.
Vastuullani oli sairaalan paikallinen työväki.
Paikallisen työväen esimies, raiese arabiaksi,
raportoi minulle aamuisin. Me ystävystyimme,
mutta meillä ei ollut mitään hengellistä yhteyttä.
Kerran huomasin, että hän uskoi saatanaan - shitan arabiaksi.
Minäkin sanoin uskovani saatanan olemassaoloon.
Siinä meillä oli yhtymäkohta.
Me molemmat uskoimme saatanaan.
Eräänä aamuna hän tuli myöhässä toimistoon.
Hänen jalkansa oli siteissä ja hän ontui ja selitti,
että hän oli käynyt klinikalla hoidattamassa jalkaansa.
En ollut koskaan nähnyt kenenkään rukoilevan sairaiden puolesta,
mutta tiesin, että UT:ssa tehtiin niin. Hieman pelokkaana sanoin:
"Haluaisitko, että rukoilen puolestasi?" "Kyllä", hän sanoi.
Käsittelin häntä kuin pommia, joka saattoi räjähtää.
Mutta laitoin käteni hänen päälleen ja rukoilin.
Viikon päästä hän tuli kertomaan, että jalka oli parantunut.
Olin hämmästynyt totta puhuakseni.
Meistä tuli ystäviä ja luin hänelle UT:n kuningas Jaakon käännöstä
muuntaen tekstiä sotilasenglannille, jota hän ymmärsi.
Hän ei osannut lukea tai kirjoittaa englantia,
mutta hän osasi sotilasenglantia, mikä ei ole samanlaista kieltä kuin
Raamatun käännös. Käänsin hänelle UT:ia ja meistä tuli hyvät ystävät.
Hän halusi opettaa minut ratsastamaan kamelilla.
Kamelitunnit alkoivat ja sanon yhden asian kamelista.
En tiedä oletteko koskaan ratsastaneet sillä,
mutta kun yksi osa kamelia kohoaa, toinen osa laskee.
Kamelikyyti ei ole hetkeäkään täysin tasaista.
Selvisin kokeesta. Olin vastuussa ruoka-annoksista,
joten voin menetellä niiden kanssa miten halusin.
Niinpä ehdotin, että menisimme piknikille erämaahan kameleillamme.
Ratsastimme maastoon ja tulimme pikku kukkulalle,
jolta norui suolapitoinen puro.
Otin eväämme, mutta meillä ei ollut juomaa.
Hän katsoi minua ja sanoi: "Me sudanilaiset juomme tätä vettä,
mutta te valkoiset ette". Sanoin, että olen valmis juomaan purosta.
Hän kysyi: "miksi olet erilainen kuin muuta valkoiset?"
Sanoin: "Jeesus sanoi, että jos juon mitä tahansa
tappavaa juomaa Hänen nimessään se ei vahingoita minua".
Join sitä vettä ja tein sillä häneen vaikutuksen.
Tuona päivänä luimme Joh 3:sta uudesti syntymisestä.
Hän kiinnostui asiasta lisää. Paluumatkallamme kysyin häneltä:
"Haluaisitko syntyä uudesti?" Hän vastasi haluavansa.
Minulla ei ollut kokemusta uskoon ohjaamisesta,
mutta sanoin: "Tänä iltana menet majaasi ja minä menen parakkiini ja
auringon laskiessa rukoile, että syntyisit uudesti ja
minä rukoilen puolestasi." "Sopii", hän sanoi ja meni kotiinsa.
Aamulla kysyin, että rukoilitko? "Rukoilin", hän vastasi.
"Tapahtuiko mitään?", kysyin. "Ei."
Tunsin pettymystä, mutta Pyhä Henki kuiskasi korvaani: "Hän on muslimi".
Tiesin kovin vähän muslimeista tuolloin.
"Rukoilitko Jeesuksen nimessä?", kysyin. "En."
"Jos haluat syntyä uudesti, sinun on rukoiltava Jeesuksen nimessä.
Haluatko tehdä niin?" "Kyllä", hän sanoi.
"Tänä iltana auringon laskiessa mene majaasi ja menen parakkiini."
Seuraavana aamuna katsoin häntä ja sanoin: "Olet syntynyt uudesti!"
Hänen kasvonsa oli muuttunut ja sen huomasivat kaikki sairaalassa.
Kaikki kysyivät minulta, mitä Alille on tapahtunut?
Vastasin, että hän on pelastunut. "Mitä se on?" "Antakaa kun kerron."
Sairaalan komentava upseeri kysyi "Mitä Alille on tapahtunut?"
Vastasin, että hän on pelastunut. "Mitä se on?"
"Antakaapa kun kerron". Se oli dramaattinen muutos.
En tiedä miksi kerroin tämän, Sillä täytyy olla jokin tarkoitus.
Nyt palaamme Luk 14:ään:
"Kun järjestät pidot, kutsu köyhiä ja raajarikkoja, rampoja ja sokeita.
Autuas olet, sillä he eivät pysty palkitsemaan sinua."
Uskon, että jos pääsen loppuun asti,
minut palkitaan ikuisella valuutalla siitä, mitä tein Ali arabille.
Jatkamme Mat 25:stä.
Siinä puhutaan lampaista ja vuohista.
Mat 25:31> luvun kolmesta vertauksesta viimeinen.
"Kun Ihmisen Poika tulee kirkkaudessaan
kaikkien enkeliensä kanssa,
hän istuutuu kirkkautensa valtaistuimelle."
Palaamme hetkeksi Joel 4:1-2:een,
koska tässä on VT:n taustaa UT:lle:
Joel 3:1-2: "Sillä katso, niinä päivinä ja
siihen aikaan, kun minä käännän Juudan ja Jerusalemin kohtalon,
- Tämä viittaa Israelin valtion uuteen syntyyn -
minä kokoan kaikki pakanakansat, vien ne alas Joosafatin laaksoon
(Josafat tarkoittaa "Herra tuomitsee")
ja käyn siellä oikeutta niitten kanssa kansani ja perintöosani,
Israelin, tähden. Sillä he ovat hajottaneet sen
pakanakansain sekaan, ovat jakaneet minun maani
Tämä on hyvin vakava ajatus. Kun Jeesus tulee,
Hän tuomitsee kansat sen mukaan miten ne ovat kohdelleet
Hänen veljiään, juutalaisia - ja sen maan jakamisesta,
jota Hän kutsuu "Minun maakseni".
Tämän me kansakuntina joudumme kohtaamaan,
etunenässä britit, mutta myös muut kansat.
1919 1. maailmansodan lopulla briteille annettiin mandaatti
hallinnoida aluetta, jota kutsuttiin Palestiinaksi, ja
muodostaa siitä juutalaisten oma kotimaa.
1922 Winston Churchill yhdellä brittikynän vedolla
allekirjoitti sopimuksen, jolla annettiin 75 % maa-alasta
arabimaalle, jossa yhdenkään juutalaisen ei ole lupa asua.
Tuo maa on nykyinen Jordania. 2. maailmansodan lopulla
YK äänesti jäljelle jääneen maa-alueen jaosta,
joka käsitti 25 % alkuperäisestä maa-alueesta.
He tarjosivat Israelille eli juutalaisille siitä 12 %.
Siinä kaikki koko perintömaasta.
Mitä poliittista termiä käytetään maanjakamisesta? Isojako!
Jumala tulee tuomitsemaan maat, jotka
osallistuivat sen maan jakamiseen, jota Hän kutsuu "Minun maakseni".
Se on ennen kaikkea Hänen maansa ja
sitten Israelin maa, koska Jumala antoi sen ikuisella liitolla Israelille.
Ja Jeesus sanoo Mat 25:ssä,
kun Hän tulee kunniassaan, Hän tuomitsee kansat sen mukaan,
miten ne ovat kohdelleet Hänen veljiään ja sisariaan.
Tämä on hyvin vakava asia.
Hän jakaa kansat kahteen ryhmään:
"Kaikki kansat kootaan Hänen eteensä, ja Hän erottaa
ihmiset toisistaan, niin kuin paimen erottaa lampaat vuohista.
Hän asettaa lampaat oikealle ja vuohet vasemmalle puolelleen.
Hän sanoo oikealla puolellaan oleville:
'Tulkaa, minun Isäni siunatut, ja omistakaa se valtakunta,
joka on ollut teille valmistettuna maailman perustamisesta asti.
Minun oli nälkä, ja te annoitte Minulle ruokaa. Minun oli jano,
ja te annoitte Minulle juotavaa. Minä olin koditon,
ja te otitte Minut luoksenne. Minä olin alasti, ja te vaatetitte Minut.
Minä olin sairas, ja te kävitte Minua katsomassa.Minä olin vankilassa,
ja te tulitte Minun luokseni."
Tämä on hyvin käytännönläheistä.
"Silloin vanhurskaat vastaavat Hänelle: Herra milloin me näimme
Sinut nälissäsi ja annoimme Sinulle ruokaa, tai janoissasi ja annoimme
Sinulle juotavaa? Milloin me näimme Sinut kodittomana ja otimme Sinut
luoksemme, tai alasti ja vaatetimme Sinut?
Milloin me näimme sinut sairaana tai vankilassa ja
kävimme Sinun luonasi? Kuningas vastaa heille:
Totisesti: kaiken, minkä olette tehneet yhdelle näistä
vähäisimmistä veljistäni, sen te olette tehneet Minulle."
Tämä on vakavaa puhetta ajatellen juutalaisten paluuta omaan maahansa.
Se mitä teemme heille, sen me teemme Jeesukselle. Teksti jatkuu:
"Sitten Hän sanoo vasemmalla puolellaan oleville:
Menkää pois Minun luotani, te kirotut, ikuiseen tuleen,
joka on varattu saatanalle ja hänen enkeleilleen."
Huomatkaa, että ikuista tulta ei ole valmistettu ihmisille.
Paholaisella ja hänen enkeleillään ei ole valinnanvaraa.
Heidän on mentävä sinne. Ihmiset joutuvat sinne, jos he
eivät ota vastaan Jumalan armoa. Sitten Jeesus sanoo:
"Minun oli nälkä, mutta te ette antaneet Minulle ruokaa.
Minun oli jano, mutta te ette antaneet Minulle juotavaa. Minä olin koditon,
mutta te ette ottaneet Minua luoksenne. Minä olin alasti, mutta
te ette vaatettaneet Minua. Minä olin sairas ja vankilassa,
mutta te ette käyneet Minua katsomassa.
Silloin nämäkin kysyvät: Herra, milloin me näimme Sinut nälissäsi
tai janoissasi, kodittomana tai alasti, tai sairaana tai vankilassa,
emmekä auttaneet Sinua? Silloin Hän vastaa heille:
Totisesti, kaiken minkä olette jättäneet tekemättä yhdelle näistä
vähäisimmistä, sen te olette jättäneet tekemättä Minulle. Ja
niin he lähtevät, toiset iankaikkiseen rangaistukseen,
mutta vanhurskaat iankaikkiseen elämään."
Jakeessa 41 on kauheimpia Jumalan puhumia sanoja, jotka on osoitettu
vuohille: "Menkää pois Minun luotani, te kirotut, ikuiseen tuleen,
joka on varattu saatanalle ja hänen enkeleilleen."
En voi ajatella kauheampia sanoja kellekään.
"Menkää pois Minun luotani ikuiseen tuleen ..."
Ehkä kysytte: "Veli Prince, mitä he tekivät?"
Vastaan parilla sanalla: eivät mitään.
Riittää, kun ei tee mitään.
Jeesus etsii hyvää hedelmää tekeviä puita. Jokainen puu,
joka tekee huonoja hedelmiä tai ei tee hedelmiä lainkaan,
kaadetaan ja heitetään tuleen.
Tästä näemme, että Jobista Jeesukseen, vanhurskaus,
joka tulee uskosta Jumalaan, on täysin käytännöllistä.
Se ei ole tunteellista eikä uskonnollista.
Se on maanläheistä. Se on hädänalaisten ja
avuttomien auttamista, leskistä ja orvoista huolehtimista.
Se on Jumalan sanoma Jobista alkaen eikä sanoma ole muuttunut.
Jumala ei ole yhtäkkiä muuttanut mieltään siitä mitä Hän haluaa.
Tavassa, jolla tulemme vanhurskaiksi, ei ole muutoksia
eikä itse vanhurskaus ole muuttunut.
Otan vielä Jak 1:27.
"Puhdasta, Jumalan ja Isän silmissä tahratonta ..."
Sanon kaksi asiaa. On pelastus ja on uskonto.
Pelastuksen meille antaa Jumala,
uskonto on sitä mitä Hän vaatii vastineeksi.
"Puhdasta, Jumalan ja Isän silmissä tahratonta palvelusta
on huolehtia orvoista ja leskistä, kun he ovat ahdingossa,
ja varjella itsensä niin, ettei maailma saastuta."
Mikään ei siis ole muuttunut. "huolehtia orvoista ja leskistä
ja varjella itsensä niin, ettei maailma saastuta".
Kunnon helluntailaisena - olin helluntailainen jo ennen kuin
jotkut teistä olivat edes syntyneet - olen kuullut monia saarnoja
miten varjella itsensä, ettei maailma saastuta.
On ihan oikein puhua siitä, mutta en ole kuullut yhtään
saarnaa leskien ja orpojen huolehtimisesta,
en yhden yhtä paitsi ne, joita olen itse pitänyt.
Eikö ole syvä kuilu meidän vanhurskauskäsityksemme ja
Raamatun mukaisen vanhurskauden välillä?
Raamatun mukaan se on niin yksinkertaista.
Sitä ei voi ymmärtää väärin eikä siinä ole sijaa
monimutkaisille teologisille selityksille.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä